
Betegtájékoztató: Információk a felhasználó számára
Daedalon végbélkúp

dimenhidrinát és klórbutanol-hemihidrát
Mielőtt elkezdi alkalmazni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
Ez a gyógyszer orvosi rendelvény nélkül kapható. Mindemellett az optimális hatás érdekében elengedhetetlen e gyógyszer körültekintő alkalmazása.

· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További információkért vagy tanácsért forduljon gyógyszerészéhez.

· Sürgősen forduljon orvosához, a tünetei egy-két órán belül nem enyhülnek, vagy éppen súlyosbodnak.

· Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tüneteket észlel, kérjük, értesítse orvosát vagy gyógyszerészét.

A betegtájékoztató tartalma:
1. 
Milyen típusú gyógyszer a Daedalon végbélkúp és milyen betegség esetén alkalmazható?

2. 
Tudnivalók a Daedalon végbélkúp alkalmazása előtt.

3. 
Hogyan kell alkalmazni a Daedalon végbélkúpot?

4. 
Lehetséges mellékhatások

5. 
Hogyan kell a Daedalon végbélkúpot tárolni?

6. 
A csomagolás tartalma és egyéb információk
1. Milyen típusú gyógyszer a Daedalon végbélkúp és milyen betegségek esetén alkalmazható?

A Daedalon végbélkúp két szintetikus anyagot, dimenhidrinátot és klórbutanol-hemihidrátot tartalmaz. A Daedalon végbélkúp mindkét komponense más-más módon – szédülést, hányingert és a hányást csökkenti. 
A Daedalon végbélkúp az utazási betegségek (tengeri, légi, vasúti, országúti betegség) megelőzésére és kezelésére szolgáló gyógyszer. Az orvos egyéb eredetű hányinger és hányás kezelésére is rendelheti.

2. Tudnivalók a Daedalon végbélkúp alkalmazása előtt
Ne alkalmazza Daedalon végbélkúpot 

· ha allergiás a dimenhidrinátra vagy a klórbutanol-hemihidrátra vagy a gyógyszer (6. pontban felsorolt) egyéb összetevőjére.

Gyermekek és serdülők
A Daedalon végbélkúp felnőttek számára készült gyógyszer. Gyermekek részére az orvos a kisebb hatóanyag tartalmú Daedalonetta végbélkúpot írhatja elő.
Figyelmeztetések és óvintézkedések

A Daedalon végbélkúp fokozott elővigyázatossággal alkalmazható, ha az alábbi betegségek valamelyikében szenved:
· zöldhályog;
· gyomor- vagy nyombélfekély;
· asztma;

· tüdőtágulás;
· idült hörghurut;
· magas vérnyomás;
· pajzsmirigy túltengés;
· epilepszia;
· súlyos máj-vagy vesebetegség.
Ezekben az esetekben a Daedalon végbélkúp használata állapotát kedvezőtlenül befolyásolhatja.
Egyéb gyógyszerek és a Daedalon végbélkúp
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett egyéb gyógyszereiről, beleértve a vény nélkül kapható készítményeket is.
A Daedalon végbélkúp egyidejű alkalmazása étellel és itallal

A Daedalon végbélkúp használata idején nem szabad alkoholt fogyasztania, mivel az alkohol fokozza a Daedalon végbélkúp egyes mellékhatásait.

Termékenység, terhesség és szoptatás

A Daedalon végbélkúpot terhes nők és szoptatós anyák nem használhatják.

A készítmény hatásai a gépjárművezetéshez és gépek kezeléséhez szükséges képességekre 
A kezelés ideje alatt tilos gépjárművet vezetni és gépeket kezelni, mert a Daedalon végbélkúp használata álmosságot okozhat és alkalmatlanná teszi Önt az ilyen tevékenységre.

3. Hogyan kell alkalmazni a Daedalon végbélkúpot?
Az utazás megkezdése előtt ½ órával egy kúpot óvatosan a végbélbe kell helyezni.

Az utazás alatt ez szükség esetén 4-6 óránként (a nap folyamán legfeljebb három alkalommal) megismételhető 24 óra alatt maximálisan 4 kúpot használhat fel.

Ha az orvos Daedalon végbélkúpot más eredetű hányás vagy hányinger csillapítására rendeli, akkor az adagolás az orvos utasítása szerint történik.

Ha az előírtnál több Daedalon végbélkúpot alkalmazott 

Forduljon orvosához.

4. Lehetséges mellékhatások
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek. 
A Daedalon végbélkúp leggyakoribb mellékhatása az álmosság. Időskorú betegeken ritka esetben támolygás és zavartság is előfordulhat. A várható álmosság miatt a gyógyszer alkalmazásának ideje alatt járművet vezetni vagy gépeket kezelni szigorúan tilos!

Ritkán előfordulhat látászavar, szájszárazság, szapora szívműködés, székrekedés, vizeletürítési nehézség, mellkasi nyomásérzés és allergiás bőrreakció is.

Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.
5. 
Hogyan kell a Daedalon végbélkúpot tárolni?
A Daedalon végbélkúp hűtőszekrényben tárolandó.

A gyógyszer gyermekek elől elzárva tartandó!
A dobozon feltüntetett lejárati idő (Felhasználható: ) után ne alkalmazza a Daedalon végbélkúpot. 
A gyógyszereket nem szabad szennyvízzel vagy háztartási hulladékkal együtt megsemmisíteni.

Kérdezze meg gyógyszerészét, hogy szükségtelenné vált gyógyszereit miként semmisítse meg.

Ezek az intézkedések elősegítik a környezet védelmét.

6. 
A csomagolás tartalma és egyéb információk
Mit tartalmaz a Daedalon végbélkúp?
· Készítmény hatóanyagai: 100 mg dimenhidrinát és 100 mg klórbutanol-hemihidrát végbélkúponként.
· Egyéb összetevők: makrogol 1500, poliszorbát 80, makrogol–sztearát, makrogol 4000, makrogol 6000.
Milyen a készítmény külleme és mit tartalmaz a csomagolás?
10 db végbélkúp fehér színű PVC/PE szalagfólia csomagolásban és dobozban.
A forgalomba hozatali engedély jogosultja és a gyártó

